62019TO0308_INF
Rješenje Općeg suda (četvrto vijeće) od 13. svibnja 2020. – Lucaccioni/Komisija
(predmet T-308/19)
„Tužba za poništenje i naknadu štete – Javna služba – Akt koji se ne može pobijati – Pripremni akt – Nepodnošenje žalbe – Tužba koja je djelomično očito nedopuštena i djelomično nedopuštena”
1.
Tužbe dužnosnikâ – Predmet – Nalog upravi – Nedopuštenost
(Pravilnik o osoblju za dužnosnike, čl. 91.)
(t. 30.)
2.
Sudski postupak – Akt kojim se pokreće postupak – Formalni zahtjevi – Određivanje predmeta spora – Sažeti prikaz iznesenih razloga – Nedvosmisleno formulirani tužiteljevi zahtjevi
(Statut Suda, čl. 21. st. 1. i čl. 53. st. 1.; Poslovnik Općeg suda, čl. 76. t. (d))
(t. 34., 35.)
3.
Tužbe dužnosnikâ – Pretpostavke dopuštenosti – Pravilno odvijanje upravnog postupka
(Pravilnik o osoblju za dužnosnike, čl. 90. i 91.)
(t. 42.)
4.
Tužbe dužnosnikâ – Akt koji negativno utječe – Pojam – Objektivna narav – Kvalifikacija koja ovisi o ocjeni suca
(Pravilnik o osoblju za dužnosnike, čl. 90. i 91.)
(t. 45., 46.)
5.
Tužbe dužnosnikâ – Akt koji negativno utječe – Pojam – Pripremni akt – Akt o imenovanju novog liječničkog povjerenstva u okviru zahtjeva za priznavanje pogoršanja profesionalne bolesti – Isključenost
(Pravilnik o osoblju za dužnosnike, čl. 90. st. 2.)
(t. 47., 48., 51.-53.)
6.
Tužbe dužnosnikâ – Tužba za naknadu štete – Predsudski postupak – Drugačije odvijanje ovisno o postojanju ili nepostojanju akta koji negativno utječe – Kvalifikacija koja ovisi o ocjeni suca
(Pravilnik o osoblju za dužnosnike, čl. 90. i 91.)
(t. 63., 64.)
Predmet
Zahtjev na temelju članka 270. UFEU-a kojim se zahtijeva, s jedne strane, poništenje Komisijinog akta od 11. siječnja 2019. o imenovanju novog liječničkog povjerenstva u okviru zahtjeva za priznavanje pogoršanja profesionalne bolesti koji je podnio tužitelj i, s druge strane, naknada štete koju je tužitelj navodno pretrpio.
Izreka
1.
Tužba se odbacuje kao djelomično očito nedopuštena i djelomično nedopuštena.
2.
Arnaldu Lucaccioniju se nalaže snošenje troškova.